அவந்தி நாடு
[[File:Ancient india.png|thumb|பண்டைய அவந்தி நாடு]]
 
 '''அவந்தி நாடு''' (Avanti Kingdom) பண்டைய [[பரத கண்டம்|பரத கண்ட]] நாடுகளில் ஒன்றாகும்.  தற்கால [[மால்வா (மத்தியப் பிரதேசம்)|மால்வா]], [[கர்கோன் மாவட்டம்|மேற்கு நிமோர் மாவட்டம்]] மற்றும் [[காண்டுவா மாவட்டம்|கிழக்கு நிமோர் மாவட்டப்]] பகுதிகளே அவந்தி நாடாகும். அவந்தி நாடு குறித்து [[மகாபாரதம்|மகாபாரத]] காவியத்தில் குறிப்பிடப்பட்டுள்ளது. அவந்தி நாடு [[பேட்வா ஆறு|பேட்வா ஆற்றால்]] வடக்கு அவந்தி மற்றும் தெற்கு அவந்தி என இரண்டாக பிரிந்துள்ளது. தெற்கு அவந்தி பகுதிக்கு [[மகிழ்மதி]] நகரம் தலைநகராகவும்; வடக்கு அவந்தி பகுதிக்கு  [[முக்தி தரும் ஏழு நகரங்கள்|சப்த மோட்ச புரிகளில்]] ஒன்றான  [[உஜ்ஜைன்]] நகரம் தலைநகராக விளங்கியது.
     
 [[மகாவீரர்]] மற்றும் [[கௌதம புத்தர்]] காலத்தில் ஒன்று பட்ட அவந்தி நாட்டிற்கு உஜ்ஜைன் நகரம் தலைநகராக இருந்தது. அவந்தி நாட்டின் மன்னர் நந்திவர்தனன், [[மகத நாடு|மகத நாட்டின்]] [[சிசுநாக வம்சம்|சிசுநாகனை]] வென்றவர். பின்னர் அவந்தி, [[மகத நாடு|மகதப் பேரரசில்]] இணைக்கப்பட்டது. [[மௌரியப் பேரரசு|மௌரியப் பேரரசர்]] [[அசோகர்]] இளைமையில் அவந்தி நாட்டின் ஆளுநராக இருந்தவர்.
 
 == மகாபாரதக் குறிப்புகள்==
 
 === பண்டைய பாரத நாடுகளில் அவந்தி ===
 மகாபாரத காவியத்தில் பண்டைய பரத கண்டத்து நாடுகளையும், பல்வேறு இன மக்களை குறிப்பிடும் இடத்தில்,  அவந்தி நாட்டுடன் [[குந்தி நாடு]], [[விதர்ப்ப நாடு]], [[சௌராட்டிர நாடு]], [[சேதி நாடு|சேதி]], [[அஸ்மகம்|அஸ்மகர்கள்]], [[கரூசக நாடு|கரூசகர்கள்]], [[கூர்ஜர நாடு|கோப இராஷ்டிரர்கள்]], [[மகத நாடு]], [[மல்ல அரசு]]களும் குறிக்கப்பட்டுள்ளது.&lt;ref&gt;(மகாபாரதம் பீஷ்ம பருவம் அத்தியாயம் 9, (6,9)&lt;/ref&gt; அவந்தி நாடு கல்வியிலும், செல்வத்திலும் செழிப்பு மிக்க நாடாக விளங்கியது என மகாபாரதம் குறிப்பிட்டுள்ளது.&lt;ref&gt;மகாபாரதம் [[விராட பருவம்]], அத்தியாயம் 1) (4:1)&lt;/ref&gt; பரத கண்டத்தின் தெற்கில் உள்ள [[விதர்ப்ப நாடு]], வடக்கின் [[மகத நாடு]], கிழக்கின் [[துவாரகை]] போன்ற நாடுகளை இணைக்கும் நெடுஞ்சாலைகள் அவந்தி நாடு வழியாகச் சென்றதால், அவந்தி மத்திய இந்தியாவின் பெரும் கல்வி மையமாகவும்; வணிக மையமாகவும் திகழ்ந்தது.&lt;ref&gt;(மகாபாரதம் [[வன பருவம்]], அத்தியாயம் 3) (3: 61)&lt;/ref&gt;
 
 ===இராசசூய வேள்வியில் அவந்தி அரசன்===
 [[இந்திரப்பிரஸ்தம்|இந்திரப்பிரஸ்தத்தில்]] [[தருமன்]] நடத்திய [[இராசசூய வேள்வி]]யில், பரத கண்டத்தின் பல நாட்டு மன்னர்களுடன் அவந்தி நாட்டு மன்னரும் வருகை வந்து, தருமனுக்கு பரிசுகளை வழங்கி சிறப்பித்தார்.&lt;ref&gt;[http://mahabharatham.arasan.info/2013/10/Mahabharatha-Sabhaparva-Section50.html துரியோதனன் விவரித்த காணிக்கைப் பட்டியல் - சபாபர்வம் பகுதி 50]&lt;/ref&gt;
 
 === குருச்சேத்திரப் போரில் ===
 [[குருச்சேத்திரப் போர்|குருச்சேத்திரப் போரில்]] அவந்தி நாட்டின் தெற்கு மற்றும் வடக்கு பகுதியின் மன்னர்களும்; சகோதரர்களுமான ''விந்தன்''   மற்றும் ''அனுவிந்தன்''   ஆகியோர், ஆளுக்கு ஒரு [[அக்குரோணி]] படைகளுடன், [[கௌரவர்]] அணி சார்பாக, [[பாண்டவர்]] அணிக்கு எதிராகப் போரிட்டனர். (மகாபாரதம், [[பீஷ்ம பருவம்]], அத்தியாயம் 19) (5:19)
 
 பீஷ்மரின் தலைமையிலான கௌரவர் அணியின் படைத்தலைவர்களாக, அவந்தி நாட்டின் விந்தனும், அனுவிந்தனும் போரிட்டனர். பீஷ்மருக்குப் பின்ன்னர் [[துரோணர்|துரோணரின்]] தலைமையிலும் அவந்தி நாட்டு மன்னர்கள் படைத்தலைவர்களாக போரிட்டனர். அவந்தி நாட்டு மன்னர்களான விந்தனையும், அனுவிந்தனையும் [[அருச்சுனன்]] போரில் கொன்றார்.&lt;ref&gt;[http://mahabharatham.arasan.info/2016/07/Mahabharatha-Drona-Parva-Section-098.html விந்தானுவிந்தர்களைக் கொன்ற அர்ஜுனன்! - துரோண பர்வம் பகுதி – 098]&lt;/ref&gt;
 
 == இதனையும் காண்க ==
 * [[பரத கண்டம்]]
 * [[அவந்தி]]
 
 == மேற்கோள்கள் ==
 &lt;references/&gt;
 *[[Kisari Mohan Ganguli]], ''The Mahabharata of Krishna-Dwaipayana Vyasa Translated into English Prose'', 1883-1896.
 
 {{மகாபாரதம்}}
 
 {{பரத கண்ட நாடுகளும் இன மக்களும்}}
 
 [[பகுப்பு:மகாபாரதத்தில் நாடுகள்]]
 [[பகுப்பு:மகாஜனபதம்]]